સંઘ વિચારધારા અંગે હેતુપૂર્વક પ્રસારવામાં આવતી ભ્રાંતિઓ વિશે બોલતાં શ્રી ગડકરીએ કહ્યું હતું કે સંઘના હિન્દુત્વના વિચારને વિરોધીઓ સાંપ્રદાયિક ગણાવે છે, પરંતુ વાસ્તવમાં હિન્દુત્વ એ તો સર્વસમાવેશક વિચાર છે. આ વાત વધુ ને વધુ લોકો સુધી પહોંચે તે આવશ્યક છે. સંઘના સંપર્કથી તો સામાન્ય માણસ પણ અસામાન્ય બની જાય છે તેવી સંઘની શક્તિ છે, કેમ કે સંઘ નિ:સ્વાર્થ બુદ્ધિથી સમાજ અને રાષ્ટ્રની સેવા કરવાના સંસ્કાર આપે છે. સંઘ અને અ.ભા. વિદ્યાર્થી પરિષદના સંસ્કારોને કારણે જ હું આજના સ્થાને પહોંચ્યો છું તેમ તેમણે જણાવ્યું હતું.